Κώστας Σκανδαλίδης

Ο Κώστας Σκανδαλίδης (Καρδάμαινα Κω, 11 Ιανουαρίου 1953) είναι Έλληνας πολιτικός και συγγραφέας. Έχει διατελέσει υπουργός Αιγαίου, υπουργός Εσωτερικών, υπουργός Εσωτερικών, Δημόσιας Διοίκησης και Αποκέντρωσης, υπουργός Αγροτικής Ανάπτυξης και Τροφίμων, βουλευτής και γραμματέας του ΠΑΣΟΚ.

 Βιογραφικό 
Γεννήθηκε στην Καρδάμαινα της Κω στις 11 Ιανουαρίου 1953. Σπούδασε στο Εθνικό Μετσόβιο Πολυτεχνείο στο Τμήμα Ηλεκτρολόγων Μηχανικών και ειδικεύτηκε στη μικροηλεκτρονική, αλλά κυρίως εργάστηκε ως δημοσιογράφος.

Δραστηριοποιήθηκε στο ΠΑΣΟΚ από την ίδρυσή του το 1974, και διετέλεσε αναπληρωτής γραμματέας της Νεολαίας ΠΑΣΟΚ στα τέλη της δεκαετίας του '70 και στις αρχές της δεκαετίας του '80.

Διετέλεσε υπεύθυνος Τύπου του Δήμου Αθηναίων (1979 - 1981), ειδικός σύμβουλος στα υπουργεία Πολιτισμού, Εθνικής Οικονομίας και Τύπου (1981 - 1985), διευθυντής της εφημερίδας του ΠΑΣΟΚ «Εξόρμηση» (1985 - 1990), υπουργός Αιγαίου (1993 - 1994), υπουργός Εσωτερικών (1994 - 1995), γραμματέας του ΠΑΣΟΚ (1995 - 2001, ο μακροβιότερος), υπουργός Εσωτερικών, Δημόσιας Διοίκησης και Αποκέντρωσης (2001 - 2004) και υπουργός Αγροτικής Ανάπτυξης (2010 - 2012).

Από το 1989 μέχρι το 2000 ήταν βουλευτής Δωδεκανήσου, ενώ από το 2000 μέχρι το 2023 εκλεγόταν στην Α΄ Αθηνών.

Επιλέχθηκε από τον πρόεδρο του ΠΑΣΟΚ ως υποψήφιος για το Δήμο Αθηναίων για τις δημοτικές εκλογές του 2006 όπου αναμετρήθηκε εκλογικά με τον υποψήφιο της Ν.Δ. Νικήτα Κακλαμάνη από τον οποίο ηττήθηκε. Στις 13 Σεπτεμβρίου παραιτήθηκε από βουλευτής δηλώνοντας ότι επιθυμεί να αφοσιωθεί στα προβλήματα της Αθήνας. Τη θέση του κατέλαβε ο Γεράσιμος Αρσένης, ως πρώτος επιλαχών του ψηφοδελτίου του ΠΑΣΟΚ στην Α΄ εκλογική περιφέρεια Αθηνών.. 

Στις 28 Σεπτεμβρίου του 2007 ανακοίνωσε ο ίδιος την υποψηφιότητά του για τη θέση του προέδρου του ΠΑΣΟΚ . Αναδείχθηκε τελικά τρίτος σε αριθμό ψηφοδελτίων στις εσωκομματικές εκλογές της 11ης Νοεμβρίου, με τον Γιώργο Παπανδρέου να εκλέγεται και πάλι πρόεδρος του ΠΑΣΟΚ και τον Ευάγγελο Βενιζέλο να λαμβάνει τη δεύτερη θέση.

Είναι παντρεμένος με τη Βασιλική (Μπέτυ) Παναγοπούλου από το 1989 και έχουν ένα γιο. Είναι συγγραφέας πολιτικών και λογοτεχνικών βιβλίων, μεταξύ άλλων του Μέσα από την Ελλάδα (Εκδόσεις Καστανιώτη, 2003).

 Πολιτικά αξιώματα 
 Θέση  Διάστημα Μέλος της Κεντρικής Επιτροπής του ΠΑΣΟΚ  1977-2004 Υπεύθυνος Τύπου του Δήμου Αθηναίωνκατά την πρώτη δημαρχία του Δημήτρη Μπέη  1979-1981 Σύμβουλος Υπουργού στα Υπουργεία Εθνικής Οικονομίας, Πολιτισμού και Τύπου  1981-1985 Διευθυντής της εφημερίδας "Εξόρμηση"  1985-1990 Βουλευτής Δωδεκανήσου  1989-2000 Υπουργός Αιγαίου  1993-1994 Υπουργός Εσωτερικών  1994-1995 Γραμματέας της Κεντρικής Επιτροπής του ΠΑΣΟΚ  1995-2001 Βουλευτής Α' Αθήνας1ος σε σταυρούς το 2004  2000-2006 Υπουργός Εσωτερικών, Δημόσιας Διοίκησης και ΑποκέντρωσηςΥπήρξε ο εμπνευστής σημαντικών καινοτομιών όπως, ενδεικτικά, η αλλαγή του εκλογικού νόμου (γνωστή ως «νόμος Σκανδαλίδη») και το μικτό εκλογικό σύστημα που προτάθηκε από το ΠΑ.ΣΟ.Κ. για τη συνταγματική αναθεώρηση του 2006  2001-2004 Μέλος του Πολιτικού Συμβουλίου του ΠΑΣΟΚανέλαβε τον Τομέα της Συμμετοχικής Δημοκρατίας και Διακυβέρνησης όπου και ξεκίνησε πρωτοβουλίες διαλόγου και διαβούλευσης σε όλη την επικράτεια  2005-σήμερα Βουλευτής Α' Αθήνας1ος σε σταυρούς το 2007  2007-2023 Υπουργός Αγροτικής Ανάπτυξης & Τροφίμων  2010-2012

Σημειώσεις

 Παραπομπές 

 Εξωτερικοί σύνδεσμοι 
 Ο δικτυακός τόπος του Κώστα Σκανδαλίδη
 Βιογραφικό του Κώστα Σκανδαλίδη στο Ελληνικό Κοινοβούλιο
 Η Αθήνα αλλά-ζει (δημοτικός συνδυασμός)

Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Αγροτικής Ανάπτυξης και Τροφίμων
Κατηγορία:Έλληνες υπουργοί Αιγαίου
Κατηγορία:Έλληνες υπουργοί Εσωτερικών, Δημόσιας Διοίκησης και Αποκέντρωσης
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Δωδεκανήσου
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τη Δημοκρατική Συμπαράταξη
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Έλληνες πολιτικοί του 20ού αιώνα
Κατηγορία:Έλληνες πολιτικοί του 21ου αιώνα